ดักเก็บ SQ ก่อนปักป้าย XD โบรกฯ เคาะเป้า 2.70 บ. คาดปีนี้กำไร 249 ลบ.
ดักเก็บ SQ ก่อนปักป้าย XD โบรกฯ เคาะเป้า  2.70  บ. คาดปีนี้กำไร 249 ลบ.
ดักเก็บ SQ ก่อนปักป้าย XD โบรกฯ เคาะเป้า  2.70  บ. คาดปีนี้กำไร 249 ลบ.
1 เม.ย. 2564

“ข่าวหุ้นธุรกิจออนไลน์” ได้ทำการสำรวจข้อมูล บริษัท สหกลอิควิปเมนท์ จำกัด (มหาชน) หรือ SQ พบว่า เป็นหนึ่งในบริษัทจ่ายเงินปันผลประจำปี 2563 ซึ่งงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 มีการจ่ายเงินปันผลในอัตราหุ้นละ 0.08 บาท โดยกำหนดวันไม่ได้รับสิทธิปันผล หรือขึ้นเครื่องหมาย XD วันที่ 5 เม.ย. 2564 และกำหนดจ่ายเงินปันผลในวันที่ 11 พ.ค. 2564
นอกเหนือจากมีการจ่ายปันผลแก่ผู้ถือหุ้นแล้ว สิ่งที่น่าสนใจตามมาเมื่อเข้าไปดูบทวิเคราะห์ของ บล.เมย์แบงก์ กิมเอ็ง (ประเทศไทย) ยังคงคำแนะนำ “ซื้อ หุ้น SQ ให้ราคาเป้าหมาย 2.70 บาท/หุ้น ส่วนหนึ่งเป็นเพราะทาง SQ ยังคงเหลือ Backlog ประมาณ 2.29 หมื่นล้านบาท ซึ่งรอรับรู้รายได้ไปถึงปี 2570 ขณะที่ในปี 2564 บริษัทจะเข้าประมูลงานใหม่ในหงสา 2 โครงการ
นอกจากนี้ทางนักวิเคราะห์มีการตั้งเป้า EBITDA margin จะดีขึ้น 35%-38% จากปี 2563 เท่ากับ 35%
ขณะเดียวกันทางบริษัทมีการลดพนักงานหลังจบโครงการแม่เมาะ 7 ซึ่งจะทำให้ค่าใช้จ่ายในการขายและบริหารปี 2564 ลดลงเหลือประมาณ 320 ล้านบาท จากปี 2563 ที่ 491 ล้านบาท พร้อมการทยอยคืนเงินกู้จะทำให้ดอกเบี้ยจ่ายปี 2564 ลดลงเหลือประมาณ 280 ล้านบาท จากปี 2563 ที่ 314 ล้านบาท
ทั้งนี้ประเมินว่ากำไรปี 2564 ทาง SQ จะดีขึ้นต่อจากปี 2563 โดยคาดกำไรปี 2564 ราว 249 ล้านบาท เติบโต 3%
 